stanford-oval/wikipedia huggingface dataset:
פרספוליס (סרט)

| --- | --- |

כרזת הסרט
 מבוסס על:  פרספוליס 
 בימוי:  מרג'אן סטראפי ווינסנט פארונו
 הופק בידי:  קתלין קנדי 
 תסריט:  מרג'אן סטראפי ווינסנט פארונו
 עריכה:  Stéphane Roche 
 שחקנים ראשיים:  קתרין דנב קיארה מסטרויאני דניאל דארייה  סימון אבקריין
 מדבבים:  קיארה מסטרויאני (מרג'אן סטראפי) Gabrielle Lopes Benites פרנסואה ג'רוזם דניאל דארייה קתרין דנב סימון אבקריאן טילי מנדלברוט 
 מוזיקה:  אוליבייה ברנה
 מדינה:  צרפת 
 חברת הפקה:  Sony Pictures Classics, France 3 Cinéma, Diaphana Distribution, 2.4.7. Films, חברת קנדי/מרשל, Franche Connection Animations 
 חברה מפיצה:  Sony Pictures Classics
 שיטת הפצה:  וידאו על פי דרישה 
 הקרנת בכורה:  צרפת 23 במאי 2007
 משך הקרנה:  95 דקות
 שפת הסרט:  צרפתית
 סוגה:  סרט ביוגרפי, סרט דרמה, דרמה קומית, סיפור התבגרות 
 מקום התרחשות:  איראן, אוסטריה 
 תקופת התרחשות:  שנות ה-80 של המאה ה-20, המהפכה האיראנית 
 תקציב:  7,300,000$
 הכנסות באתר מוג'ו:   persepolis
 אתר רשמי
 דף הסרט ב־IMDb
 
פרספוליס (Persepolis) הוא סרט אנימציה בבימוים של מרג'אן סטראפי ווינסנט פארונו(אנ'). הסרט מבוסס על סדרת הרומנים הגרפיים האוטוביוגרפיים "פרספוליס", פרי עטה של מרג'אן סטראפי, העוקבים אחר ילדותה ונעוריה של מרג'אן בצל המהפכה האיראנית, על רקע מלחמת איראן–עיראק.
הסרט יצא לאקרנים לראשונה בצרפת ב-23 במאי 2007, הסרט המתורגם לאנגלית הוקרן לראשונה בארצות הברית ב-25 בדצמבר 2007.
עלילה

מרג'י בת העשר, מתגוררת בטהראן עם הוריה החילונים בעלי השקפות עולם סוציאליסטיות ופמיניסטיות השייכים לשכבת משכילים בני המעמד הבינוני. הוריה התנגדו למשטרו של השאה בו ראו דיקטטורה ואמה אף יצאה להפגין בהפגנות בתקווה לכינון משטר דמוקרטי באיראן.
משטר השאה אמנם הופל, אך במקומו עלה לשלטון האייתולה רוחאללה ח'ומייני אשר שינה קיצונית את החוקה במדינה. ח'ומייני פגע משמעותית במעמד האישה בחברה, קבע את השריעה כדין העליון במדינה ולמעשה כפה את האסלאם על כל אזרחי איראן, מוסלמים ולא מוסלמים.
מרג'י שעד גיל 10 גדלה תחת משטרו החילוני והפרו-מערבי של השאה, מתקשה להסתגל למציאות החדשה. בעקבות החוקים החדשים, נסגר גם בית ספרה הדו לשוני והוחלה הפרדה מגדרית במוסדות ציבוריים במדינה, בהם גם בתי הספר. מרג'י מאזינה למוזיקת פאנק, אשר נחשבת ל"מוזיקה מערבית" ואסורה בחוק וחובבת מסיבות ריקודים, אשר גם הן, כמסיבות מעורבות, אסורות. היא מסרבת לעטות את הרעלה ומתקשה להסתגל לקוד הלבוש החדש. דודה של מרג'י היא מהפכן, והיא הייתה מאוד קשורה אליו. כאשר הוצא להורג, הדבר משפיע עליה מאוד.
בעקבות המצב הקשה במדינה ופרוץ מלחמת איראן–עיראק מחליטים הוריה של מרג'י לשלוח אותה לאוסטריה על-מנת שתבנה את חייה במדינה דמוקרטית. מרג'י מתקשה להסתגל לגלות. היא מכירה חברים, ואחרי זמן מה שבה להסתגר. היא חשה שונה מכל שאר האנשים. היא אף חווה מספר אהבות, שמסתיימות לא טוב. לבסוף היא נופלת למשכב, וכאשר היא מחלימה היא חוזרת לטהראן. שם היא לומדת באוניברסיטה, מכירה חברים נוספים, ואף מתאהבת בבחור. בגלל חוקי המדינה הנוקשים הם נאלצים להנשא מוקדם מהמתוכנן. לאחר כשנה מרג'י מבינה כי אינה אוהבת את בעלה, ומחליטה לעזוב אותו ואת המדינה בפעם השנייה. הסרט מסתיים כשהיא מגיעה לצרפת ולדרכה החדשה.
פרסום

הסרט, בדומה לסדרת הספרים, זכה להצלחה רבה הן באירופה והן בארצות הברית. הסרט הוקרן בישראל במסגרת פסטיבל הקולנוע בירושלים וזכה בפרס "ברוח החופש" לזכרו של וים ון ליר המוענק לסרטים העוסקים בחופש הביטוי, חופש הדת וזכויות האזרח. בעת הקרנת הסרט, היה האולם מלא וצופים אף ישבו על הרצפה בעת ההקרנה.
ממשלת איראן אסרה בתחילה את פרסום והפצת הסרט באיראן, אך לאחר מכן ועדת הצנזורה האיראנית אישרה הקרנות מוגבלות בסינמטקים בטהראן, וקיצצה 6 סצנות מיניות בסרט. הוא נחשב לאחד הסרטים הפופולריים בשוק הפיראטי באיראן. כמו כן, הצליחה שגרירות איראן בתאילנד למנוע את הקרנת הסרט בפסטיבל הסרטים בבנגקוק. לאחר הקרנת הסרט בפסטיבל קאן, אמר יועצו התקשורתי של נשיא איראן, מחמוד אחמדינז'אד כי "פרסופליס" והפניית אור הזרקורים אליו בקאן עולים בקנה אחד עם האיסלאמופוביה ומציגים באופן לא מציאותי את "הישגיה המפוארים של המהפכה האסלאמית".
פרסום > פרסים

"פרס חביב השופטים" בפסטיבל קאן (2007)
"פרס הגרנד פרי" בפסטיבל הסרטים בלונדון
"ברוח החופש" - פרס לסרט העלילתי בפסטיבל הקולנוע ירושלים (2007)
הערות שוליים

↑  נירית אנדרמן, הסוף של בן גוריון קטוע, באתר הארץ, 8 ביולי 2007
| --- | --- |
בקרת זהויות :  GND: 102767187X  LCCN: no2008091450  VIAF: 226717220   WorldCat (עם VIAF): 226717220
איש האל (סרט, 2021)

| --- | --- |
 שחקנים ראשיים:  אריס סרבטליס אלכסנדר פטרוב מיקי רורק Tonia Sotiropoulou 
 מדינה:  יוון 
 הקרנת בכורה:  25 באפריל 2021 
 דף הסרט ב־IMDb
 
איש האל (באנגלית: Man of God) הוא סרט דרמה ביוגרפי יווני, דובר אנגלית, שנכתב ובוים על ידי ילנה פופוביץ' בכיכובם של אריס סרבטליס כנקטריוס מאגינה וגם בכיכובם של מיקי רורק ואלכסנדר פטרוב. הסרט הוקרן לראשונה במסגרת פסטיבל הסרטים הבינלאומי במוסקבה ב-2021.
שחקנים

אריס סרבטליס – נקטריוס מאגינה
מיקי רורק
אלכסנדר פטרוב
הפקה

צילומי הסרט נערכו ביוון בספטמבר 2020.
הערות שוליים

↑  McNary, Dave (21 בפברואר 2020). "Mickey Rourke Joins Religious Drama 'Man of God'". Variety. נבדק ב-14 בנובמבר 2020. {{cite web}}:  (עזרה)
↑  Kay, Jeremy (25 ביוני 2020). "How producers on Pure Flix sales title 'Man Of God' started production in Greece (exclusive)". Screen Daily. נבדק ב-23 בנובמבר 2020. {{cite web}}:  (עזרה)
↑  McNary, Dave (21 בפברואר 2020). "Mickey Rourke Joins Religious Drama 'Man of God'". Variety. נבדק ב-14 בנובמבר 2020. {{cite web}}:  (עזרה)
↑  Kay, Jeremy (15 בספטמבר 2020). "Mickey Rourke wraps Greece shoot on 'Man Of God' (exclusive)". Screen Daily. נבדק ב-14 בנובמבר 2020. {{cite web}}:  (עזרה)
מנחם נבנהויז

| --- | --- |

מנחם נבנהויז מנצח על התזמורת הסימפונית של תיכון "תלמה ילין" גבעתיים (2002)
 לידה:  11 במרץ 1960 (בן 64)
 מוקד פעילות:  ישראל 
 עיסוק:  מנצח, מוזיקאי, מורה למוזיקה
 שפה מועדפת:  עברית 
 שיתופי פעולה בולטים:  תלמה ילין (בית ספר)  הטכניון - מכון טכנולוגי לישראל
 מספר צאצאים:  2 
 
מנחם נֶבֶּנהוֹיז (נולד ב-11 במרץ 1960) הוא מנצח, מוזיקאי ומורה למוזיקה ישראלי.
קריירה

נבנהויז ניצח על מיטב התזמורות הישראליות: התזמורת הפילהרמונית הישראלית, התזמורת הקאמרית הישראלית, התזמורת הסימפונית ירושלים, התזמורת הסימפונית הישראלית ראשון לציון ועוד. בעולם ניצח נבנהויז על התזמורת הפילהרמונית של סופיה, התזמורת הפילהרמונית של טמפרה בפינלנד, התזמורת הסימפונית של קאן בצרפת, התזמורת הפילהרמונית של האגן בגרמניה, התזמורת הפילהרמונית של אנקרה בטורקיה ועוד.
בשנת 1987 הלחין יצירה בשם "תרועה - לארבעה כלי נשיפה ממתכת שווים" ובשנת 2014 חיבר עבור הקאמרטה הישראלית ירושלים מחרוזת הכוללת את השירים: שדמתי, הורה נרקודה, הורה ממטרה, על גבעות שייח' אברק וקטע חסידי עממי.
בעונה 1998/99 ניצח על הפקה של "חליל הקסם" באופרה הישראלית החדשה.
נבנהויז היה המנהל המוזיקלי של התזמורת הסימפונית של תיכון תלמה ילין שבגבעתיים משנת 1986 עד שנת 2014.
בשנים 1992–1994 היה מנצח הבית של התזמורת הקאמרית הישראלית ובשנים 1995 - 1997 היה מנהל מוזיקלי של תזמורת קאמרטה רמת השרון. כמו כן הוא היה מנהל מוזיקלי של התזמורת הקאמרית של חיל החינוך והנוער. משנת 1998 עד 2001 היה מנצח עמית בסינפונייטה הישראלית באר שבע ובשנים 2001 - 2002 היה למנצח ראשי.
בהמשך מונה למנהל מוזיקלי של תזמורת הטכניון שבחיפה בו הוא גם משמש כמרצה. נבנהויז סיים את תפקידו בטכניון בשנת 2019.
בעונה 2006–2007 הוזמן לנצח שוב על התזמורת הסימפונית ג'יבסקילה בפינלנד.
ב-2018 פרסם המנצח ישי שטקלר כי נבנהויז פגע מינית בכעשרים ילדים בהם שטקלר עצמו.
אסף הראל, שלמד אף הוא בבית הספר תלמה ילין, טען כי הפסקת עבודתו של נבנהויז בתיכון תלמה ילין ארעה על רקע חשיפת מעשי ניצול מיני שלו כלפי תלמידים במוסד שנים רבות קודם לכן. בעקבות פרסומים אלה הושעה נבנהויז מעבודתו בטכניון.
חיים אישיים

נבנהויז נשוי לרחל ואב לשניים. מתגורר בגבעתיים.
הערות שוליים

↑  התזמורת יוצאת מהמחבוא, מעריב, 16 בפברואר 1988
חנה ידור, פיציקאטו, מעריב, 13 במרץ 1990
↑  מלאכי מוזיקה צעירים בהרצליה, באתר "הבמה", 26 בינואר 2006
↑  אורי ראובן,
 ביקור התזמורת, באתר "פקטור", 14 במאי 2014
↑  מורה ב"תלמה ילין" שלמד אצל המנצח נבנהויז: "גם אני הוטרדתי", באתר ערוץ עשר, 16 בינואר 2018
↑   אסף הראל, מורה נערץ למוזיקה הטריד וניצל מינית תלמידים מתלמה ילין במשך שנים, באתר הארץ, 16 בינואר 2018
↑  דנה ירקצי‏, בשל טענות לתקיפות מיניות: המנצח מנחם נבנהויז הושעה מהטכניון, באתר וואלה, 17 בינואר 2018
| --- | --- |
בקרת זהויות :  NLI: 987007265807205171  PLWABN: 9812802148105606  BnF: cb14569363q (data)  ISNI: 0000 0000 0104 7928  VIAF: 51933407   WorldCat (עם VIAF): 51933407
מיס פוטר

| --- | --- |

כרזת הסרט
 בימוי:  כריס נונן 
 הופק בידי:  דייויד קירשנר 
 תסריט:  ריצ'רד מלטבי הבן 
 עריכה:  רובין סיילס
 שחקנים ראשיים:  רנה זלווגר יואן מקגרגור אמילי ווטסון ביל פטרסון ברברה פלין
 מוזיקה:  ניג'ל ווסטלייק 
 צילום:  אנדרו דאן 
 מדינה:  הממלכה המאוחדת, ארצות הברית 
 חברת הפקה:  Phoenix Pictures UK Film Council BBC Films Grosvernor Park Media Isle of Man Film
 חברה מפיצה:  מטרו גולדווין מאייר The Weinstein Company (ארצות הברית) Momentum Pictures (הממלכה המאוחדת)
 שיטת הפצה:  וידאו על פי דרישה 
 הקרנת בכורה:  3 בדצמבר 2006 (ארצות הברית) 12 בינואר 2007 (הממלכה המאוחדת)
 משך הקרנה:  92 דק' 
 שפת הסרט:  אנגלית 
 סוגה:  סרט ביוגרפי, סרט דרמה 
 מקום התרחשות:  קאמבריה 
 תקציב:  30 מיליון דולר
 הכנסות:  35,078,241 דולר
 הכנסות באתר מוג'ו:   misspotter
 www.misspottermovie.co.uk
 דף הסרט ב־IMDb
 
מיס פוטר (באנגלית: Miss Potter) הוא סרט דרמה ביוגרפי אנגלי-אמריקאי משנת 2006 בבימויו של כריס נונאן. הסרט הוא סיפור ביוגרפי על חייה של המאיירת וסופרת הילדים ביאטריקס פוטר. משולבים בו אירועים מחייה יחד עם קטעי אנימציה של הדמויות מספריה כגון פיטר הארנב. את התסריט כתב ריצ'רד מלטבי הבן. רנה זלווגר מככבת בדמותה השל מיס פוטר, יואן מקגרגור מגלם את נורמן וורן המו"ל שלה שאיתו היא מתארסת, ולויד אוון משחק בתפקיד עורך הדין ויליאם היליס. אמילי ווטסון מופיעה בתפקיד מילי, אחותו של וורן. לוסי בוינטון מגלמת את ביאטריקס הצעירה. צילומי הסרט נערכו בסנט פיטר סקוור בהאמרסמית', ססיל קורט, פארק אוסטרלי, קובנט גרדן, האי מאן, סקוטלנד ואזור האגמים. "מיס פוטר" יצא לאקרנים ב-29 בדצמבר 2006 כדי שיוכל להשתתף בטקס פרסי האוסקר של 2007. הסרט זכה לביקורות חיוביות, וזלווגר הייתה מועמדת על תפקידה לפרס גלובוס הזהב לשחקנית הטובה ביותר.
צוות השחקנים

רנה זלווגר – ביאטריקס פוטר
לוסי בוינטון – ביאטריקס הילדה
יואן מקגרגור – נורמן וורן
אמילי ווטסון – מילי וורן
ברברה פלין – הלן פוטר
ביל פטרסון – רופרט פוטר
לויד אוון – ויליאם היליס
ג'סטין מקדונלד – ויליאם הצעיר
אנטון לסר – הרולד וורן
דייוויד באמבר – פרואינג וורן
פילידה לאו – גברת לואיזה וורן
ג'ודית בארקר – הילדה
לין פיירלי – ליידי סיביל
ג'ון וודוויין – סר נייג'ל
ג'יין האו – ליידי ארמיטאג'
ג'פרי ביברס – מר קופרת'ווייט
קלייר קליפורד – גברת האדון-בל
הפקה

הסרט הוא הראשון שביים כריס נונאן מזה 10 שנים אחרי הסרט "בייב", לאחר שחיכה שנים רבות לתסריט שעורר בו השראה. קייט בלאנשט שהציעה את נונאן כבמאי לסרט, הייתה אמורה לככב בסרט, אבל היא התחילה באחד הפרויקטים האחרים שלה לפני צילומי סרט זה. זלווגר הייתה לבסוף מפיקה בפועל של הסרט כי לא הייתה מרוצה מהתסריט, ורצתה להיות יותר מעורבת. זלווגר הביאה את הסרט לתשומת לבו של יואן מקגרגור, שהייתה איתו בקשר מאז שהופיעו יחד בסרט "לגמור עם האהבה".
יואן מקגרגור אמר שהוא מכיר את הסיפורים והאיורים של ביאטריקס פוטר שאותם נהג לקרוא לילדיו. הוא התכונן לתפקיד כשבחן תמונות של נורמן וורן וביקר בבית ההוצאה וורן. זלווגר קראה מכתבים שכתבו ביאטריקס פוטר, נורמן וור ומילי כדי להתכונן לתפקיד. היא התקשתה עם המבטא שלדבריה היה שונה מאוד מזה של ברידג'ט ג'ונס.
קבלה

הסרט קיבל ביקורות חיוביות. באתר Rotten Tomatoes קיבל דירוג של 66% המבוסס על 126 סקירות.
שירים

"When You Taught Me How to Dance" – בביצוע קייטי מלואה
"Let Me Teach You How to Dance" – בביצוע יואן מקגרגור
הערות שוליים

↑  "Miss Potter (2006) - Financial Information". The-numbers.com. נבדק ב-10 בספטמבר 2017. {{cite web}}:  (עזרה)
↑  "Miss Potter (2006) - Box Office Mojo". Boxofficemojo.com. נבדק ב-10 בספטמבר 2017. {{cite web}}:  (עזרה)
↑  "Review: Miss Potter". Rotten Tomatoes. נבדק ב-21 בינואר 2007. {{cite web}}:  (עזרה)
↑  Passafuime, Rocco. "Renee Zellweger Interview". The Cinema Source. אורכב מ-המקור ב-22 באפריל 2007. נבדק ב-16 בדצמבר 2008. {{cite web}}:  (עזרה)
1 2  Passafuime, Rocco. "Ewan Mcgregor Interview". The Cinema Source. אורכב מ-המקור ב-11 ביוני 2008. נבדק ב-16 בדצמבר 2008. {{cite web}}:  (עזרה)
↑  Carnevale, Rob. "Miss Potter – Ewan McGregor interview". IndieLondon.co.uk. נבדק ב-16 בדצמבר 2008. {{cite web}}:  (עזרה)
↑  Carnevale, Rob. "Miss Potter – Renee Zellweger interview". IndieLondon.co.uk. נבדק ב-16 בדצמבר 2008. {{cite web}}:  (עזרה)
↑  "Miss Potter". Rottentomatoes.com. נבדק ב-10 בספטמבר 2017. {{cite web}}:  (עזרה)
| --- | --- |
בקרת זהויות :  MusicBrainz release group: 851fbb5c-8752-3f3f-a32f-4c43318a92a2  NKC: unn2011644014
המלכה (סרט)
עלילה

הסרט מתחיל ביום שלאחר הבחירות בבריטניה ב-1997, כשטוני בלייר (מייקל שין), יושב ראש מפלגת הלייבור, השיג את הרוב להרכיב ממשלה. בלייר מגיע למלכה אליזבת (הלן מירן) במטרה להתבקש להרכיב ממשלה. המלכה מביעה באוזניו חשש מסוים לגבי רעיונו "לחדש" את המדינה, אך בלייר מבטיח שהוא יכבד את המונרכיה.
לאחר מספר חודשים, הנסיכה דיאנה נהרגה בתאונת דרכים במנהרה ברחוב Pont de l'Alma בפריז. המלכה מחליטה להתייחס לאירוע כאל אבל פרטי בניגוד לדעת בנה, הנסיך צ'ארלס (אלכס ג'נינגס), שסובר שצריך לפתוח את הלווייתה של הנסיכה לציבור. ככל שהזמן עובר כך גוברת התרעומת על משפחת המלוכה עקב התנהגותה המנוכרת. למרות הפצרותיו של בעלה, הדוכס פיליפ (ג'יימס קרומוול), שלא להתייחס לתקשורת המלכה מחליטה לצאת בשידור טלוויזיה ולנחם את העם בעצתו של בלייר.
מספר חודשים לאחר מכן, בלייר והמלכה נפגשים שנית. במפגש בלייר מעריך שאהדתו של הציבור כלפי המלכה ומשפחתה התחזק בעקבות הפרשה. והמלכה מביעה רצון "לחדש" את המונרכיה.
צוות שחקנים

הלן מירן – אליזבת השנייה, מלכת הממלכה המאוחדת
מייקל שין – ראש ממשלת בריטניה, טוני בלייר
ג'יימס קרומוול – פיליפ, דוכס אדינבורו
הלן מקרורי – שרי בלייר
אלכס ג'נינגס – צ'ארלס, נסיך ויילס
רוג'ר אלם – רובין ג'אנוורין
סילביה סימס – אליזבת, המלכה האם
טים מקמולן – סטיבן למפורט
ביקורות והכנסות

הסרט זכה לביקורות חיוביות ממבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 97%. הופעתה של הלן מירן זכתה לביקורות מהללות. הסרט הופיע לראשונה בפסטיבל הסרטים של ונציה ששם מירן קיבלה קימת כבוד במשך כחמש דקות. בנוסף, הסרט קיבל מספר רב של מועמדויות וזכיות לפרסים יוקרתיים.
הסרט זכה להצלחה קופתית מרובה ברחבי העולם. נכון ל-2011 הסרט הכניס כ-56,441,711 מיליון דולר בארצות הברית וכ-66,942,417 מיליון דולר בחוץ לארץ.
פרסים ומועמדויות > זכיות

פרס אוסקר לשחקנית הטובה ביותר (הלן מירן)
פרס גלובוס הזהב לשחקנית הטובה ביותר - סרט דרמה (הלן מירן)
פרס גלובוס הזהב לתסריט הטוב ביותר (פיטר מורגן)
פרס גילדת שחקני המסך לשחקנית הטובה ביותר בסרט קולנוע (הלן מירן)
פרס באפט"א לסרט הטוב ביותר
פרס באפט"א לשחקנית הטובה ביותר (הלן מירן)
פרסים ומועמדויות > מועמדויות

פרס אוסקר לסרט הטוב ביותר
פרס אוסקר לבמאי הטוב ביותר (סטיבן פרירס)
פרס אוסקר לתסריט המקורי הטוב ביותר (פיטר מורגן)
פרס אוסקר לפסקול המקורי הטוב ביותר (אלכסנדר דיספלאט)
פרס אוסקר לעיצוב התלבושות הטוב ביותר (קונסטולה ביול)
פרס גלובוס הזהב לשחקן הטוב ביותר - סרט דרמה
פרס גלובוס הזהב לבמאי הטוב ביותר - סרט קולנוע (סטיבן פרירס)
פרס באפט"א לסרט הבריטי הטוב ביותר
פרס באפט"א לבמאי הטוב ביותר (סטיבן פרירס)
פרס באפט"א לשחקן המשנה הטוב ביותר (מייקל שין)
פרס באפט"א לתסריט המקורי הטוב ביותר (פיטר מורגן)
פרס באפט"א למוזיקה הטובה ביותר (אלכסנדר דיספלאט)
פרס באפט"א לעריכה הטובה ביותר (לואיסה זאקאטרי)
פרס באפט"א לעיצוב התלבושות הטוב ביותר (קונסטולה ביול)
פרס באפט"א לעיצוב האיפור הטוב ביותר (דניאל פיליפס)
לזכור את הטיטאנים

| --- | --- |

פוסטר הסרט
 בימוי:  בועז יכין 
 הופק בידי:  ג'רי ברוקהיימר
 תסריט:  גרגורי אלן האוורד 
 עריכה:  מייקל טרוניק 
 שחקנים ראשיים:  דנזל וושינגטון ויל פאטון דונלד פייז'ון ווד האריס ראיין הארסט אית'ן סופלי ניקול ארי פרקר היידן פנטייר קיפ פארדו
 מוזיקה:  טרבור רבין 
 צילום:  פיליפ רוסלו 
 מדינה:  ארצות הברית 
 חברת הפקה:  סרטי וולט דיסני, סרטי ג'רי ברוקהיימר, Technical Black 
 חברה מפיצה:  אולפני וולט דיסני, נטפליקס, דיסני+ 
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  1 בפברואר 2000
 משך הקרנה:  113 דק' 
 שפת הסרט:  אנגלית 
 סוגה:  סרט דרמה, סרט ביוגרפי, American football film 
 מקום התרחשות:  וירג'יניה 
 הכנסות באתר מוג'ו:   rememberthetitans
 פרסים:  פרס NAACP לסרט יוצא מן הכלל  פרס NAACP לשחקן יוצא מן הכלל בקולנוע (דנזל וושינגטון) 
 דף הסרט ב־IMDb
 
לזכור את הטיטאנים (באנגלית: Remember the Titans) הוא סרט אמריקאי מסוגת הדרמה שיצא לאקרנים בשנת 2000. את הסרט כתב גרגורי אלן האוורד, ביים בועז יכין והפיק ג'רי ברוקהיימר. הסרט מבוסס על סיפור אמיתי ועלילתו עוקבת אחר קבוצת הפוטבול של תיכון באלכסנדריה שבווירג'יניה בשנת 1971 בעת שיאו של מהלך אינטגרציה גזעית בתיכון - שילוב תלמידים אפריקאים אמריקאים - והמתחים שזה עורר.
עלילה

הסרט עוקב אחר הרמן בון (המגולם על ידי דנזל וושינגטון), אפרו-אמריקאי המתמנה למאמן קבוצת הפוטבול של תיכון טי. סי. ויליאמס עת זה עובר אינטגרציה גזעית בשנת 1971. בון לוקח את מקומו של המאמן הלבן האהוב של קבוצת הפוטבול - ביל יואסט (המגולם על ידי ויל פאטון). יואסט בתחילה מסרב לשתף פעולה עם בון, אך לאחר ששחקניה הלבנים של הקבוצה מאיימים לפרוש ממנה אם לא יחזור לאמן - מסכים, מתוך חשש לעתידם. השניים לוקחים את הקבוצה למחנה אימונים בקרבת זירת קרב גטיסברג, שם מבצע בון הקשר בין מלחמת האזרחים האמריקנית ולשחרור העבדים לבין מאבקיה הצפויים של הקבוצה בעונה הקרובה.
בעוד הקבוצה מתחילה את העונה מתגברים הלחצים על רקע גזעי בתוכה ומסביב לה. שני כוכביה של הקבוצה - גארי ברטייר (המגולם על ידי ראיין הארסט) הלבן וג'וליוס קמפבל האפרו-אמריקאי מתקשים לעבוד ביחד, אך לבסוף הופכים לידידים קרובים. לעומת זאת, הנהלת בית הספר מתמידה לכל אורך העונה בנסיונותיה להכשיל את הקבוצה המעורבת ואת מאמנה האפרו-אמריקאי. ההנהלה מודיעה לבון כי אם יפסיד ולו משחק אחד - יפוטר, ומנגד מודיעה ליואסט כי תנציח את שמו ב"היכל התהילה" של בית הספר לאחר שהקבוצה תפסיד. על אף ניסיונות ההנהלה הקבוצה מנצחת בכל משחקיה ומגיעה לחצי הגמר. במהלך המשחק מגלה יואסט כי הנהלת בית הספר שיחדה השופטים כדי שאלו יכשילו את הקבוצה. יואסט מתעמת עם השופט ודורש שיינתן יחס הוגן לקבוצתו ולשחקניו משני הגזעים, ובכך מקריב את הצלחתו האישית לטובת הצלחת הקבוצה - אשר מנצחת לבסוף - ומפסיד את מקומו ב"היכל התהילה".
מעט לפני משחק הגמר נפצע ברטייר בתאונת דרכים ונותר משותק ללא יכולת לשחק. על אף חסרונו של השחקן הכוכב הקבוצה ניצחה בגמר ועלתה לאליפות ארצות הברית לבתי ספר תיכוניים כאלופת וירג'יניה, שם סיימה במקום השני.
הסרט מסתיים באפילוג - עשור לאחר עונת האליפות, בהלווייתו של ברטייר.
פסקול

| --- | --- |
 פסקול מאת אמנים שונים
 יצא לאור:  19 בספטמבר 2000
 סוגה:  סרט דרמה, סרט ביוגרפי, American football film 
 אורך:  46:21
 הפקה:  ג'רי ברוקהיימר, צ'אד עומאן 
 
| Remember the Titans: An Original Walt Disney Motion Picture Soundtrack> מס' | Remember the Titans: An Original Walt Disney Motion Picture Soundtrack> שם | Remember the Titans: An Original Walt Disney Motion Picture Soundtrack> משך | Remember the Titans: An Original Walt Disney Motion Picture Soundtrack>  | Remember the Titans: An Original Walt Disney Motion Picture Soundtrack>  | Remember the Titans: An Original Walt Disney Motion Picture Soundtrack>  | Remember the Titans: An Original Walt Disney Motion Picture Soundtrack>  | Remember the Titans: An Original Walt Disney Motion Picture Soundtrack>  | Remember the Titans: An Original Walt Disney Motion Picture Soundtrack>  | Remember the Titans: An Original Walt Disney Motion Picture Soundtrack>  |
| --- | --- | --- | --- | --- | --- | --- | --- | --- | --- |
| 1. | Ain't No Mountain High Enough  | 2:23 |  |  |  |  |  |  |  |
| 2. | Spirit in the Sky  | 4:02 |  |  |  |  |  |  |  |
| 3. | Peace Train  | 4:08 |  |  |  |  |  |  |  |
| 4. | Na Na Hey Hey Kiss Him Goodbye  | 4:05 |  |  |  |  |  |  |  |
| 5. | Long Cool Woman in a Black Dress  | 3:17 |  |  |  |  |  |  |  |
| 6. | I Want to Take You Higher  | 2:44 |  |  |  |  |  |  |  |
| 7. | Up Around the Bend  | 2:42 |  |  |  |  |  |  |  |
| 8. | Spill the Wine  | 4:05 |  |  |  |  |  |  |  |
| 9. | A Hard Rain's a-Gonna Fall  | 5:10 |  |  |  |  |  |  |  |
| 10. | Act Naturally  | 2:21 |  |  |  |  |  |  |  |
| 11. | Express Yourself  | 3:53 |  |  |  |  |  |  |  |
| 12. | Titans Spirit  | 7:25 |  |  |  |  |  |  |  |
| משך כולל: | משך כולל: | 46:21 |  |  |  |  |  |  |  |
ביקורת

הסרט זכה לביקורות חיוביות למדי. באתר הביקורת הקולנועית Rotten Tomatoes דווח כי 72% מהמשתמשים נתנו לסרט ביקורת חיובית, והציון הממוצע של הביקורות היה 4.4. באתר Metacritic הסרט קיבל ציון משתמשים של 8.1, וציון מבקרי סרטים של 48. משתמשי האתר IMDb נתנו לסרט ציון של 7.8. אתר ביקורות הסרטים הישראלי Seret נתן לסרט ציון של 8.9.
הערות שוליים

↑  במציאות אירעה תאונה זו לאחר משחק הגמר
| פרס NAACP Image לסרט קולנוע יוצא מן הכלל |
| --- | --- | --- |
| 1972–1999 | ליידי שרה את הבלוז (1972) • בוא נעשה את זה שוב (1976) • הגדול ביותר (1978) • תהילה (1980) • באסטין לוס (1981) • קצין וג'נטלמן (1982) • סיפורו של חייל (1985) • הצבע ארגמן (1986) • נשק קטלני (1987) • מגלה את אמריקה (1988) • סמוך עלי (1989) • גלורי (1990) • החבר'ה מהשכונה (1992) • הנזירות בלוז (1993) • מלקולם אקס (1994) • כמו אוויר לנשימה (1996) • עת להרוג (1997) • אוכל נשמה (1998) • איך סטלה החזירה את הגרוב שלה (1999) |  |
| 2000–היום | סודו של שושבין (2000) • לזכור את הטיטאנים (2001) • עלי (2002) • אנטואן פישר (2003) • מקהלה בירושה (2004) • ריי (2005) • התרסקות (2006) • המרדף לאושר (2007) • הווכחנים הגדולים (2008) • החיים הסודיים של הדבורים (2009) • פרשס (2010) • נשים צבעוניות (2011) • העזרה (2012) • זנבות אדומים‎ (2013) •‏ 12 שנים של עבדות (2014) • סלמה (2015) • היישר מקומפטון (2016) • מאחורי המספרים (2017) • טיול בנות (2018) • הפנתר השחור (2019) • צדק ורחמים (2020) • בחורים רעים לתמיד (2021) • נקמה מרה (2022) • הפנתר השחור: ואקאנדה לנצח (2023) ‏•‏‏ הצבע ארגמן (2024) |  |
| --- | --- |
בקרת זהויות :  MusicBrainz release group: f9411331-3a49-35f6-96b5-868ad05dc70e
בוב מארלי: One Love

| --- | --- |

 בימוי:  ריינאלדו מרקוס גרין 
 הופק בידי:  זיגי מארלי, Robert Teitel, סדלה מארלי, ריטה מארלי, בראד פיט 
 תסריט:  טראנס וינטר, זאק ביילין, Frank E. Flowers 
 עריכה:  פמלה מרטין 
 צילום:  רוברט אלסוויט 
 מדינה:  ארצות הברית 
 חברת הפקה:  Tuff Gong 
 חברה מפיצה:  UIP Duna, פרמאונט 
 הקרנת בכורה:  14 בפברואר 2024 
 משך הקרנה:  107 דק' 
 שפת הסרט:  אנגלית 
 סוגה:  סרט ביוגרפי 
 www.onelovemovie.com
 דף הסרט ב־IMDb
 
בוב מארלי: One Love (באנגלית: Bob Marley: One Love) הוא סרט דרמה ביוגרפית אמריקאי משנת 2024 המתמקד באירועים מרכזיים בחייו של זמר הרגאיי וכותב השירים המצליח בוב מארלי, אותו מגלם בסרט קינגסלי בן-אדיר. את הסרט ביים ריינאלדו מרקוס גרין.
הקרנת הבכורה של הסרט התקיימה בבירת ג'מייקה קינגסטון ב-23 בינואר 2024. הסרט, אשר הופק בתקציה של 70 מיליון דולרים, גרף מעל ל-180 מיליון דולרים ברחבי העולם.
תקציר העלילה

בשנת 1976, בתקופה סוערת במיוחד בג'מייקה מבחינה פוליטית וחברתית, זמר הרגאיי בוב מארלי מארגן הקונצרט "Smile Jamaica" אשר נועד לעודד שלום ואחווה בקרב תושבי ג'מייקה על אף אי היציבות הפוליטית במדינה. במהלך ההכנות לקונצרט תוקפים מנסה להתנקש בחייהם של בוב מארלי ואשתו ללא הצלחה. למרות הפציעות הקשות מארלי מחליט בכל זאת להופיע בקונצרט. עם זאת, בשל ניסיון ההתנקשות הכושל בחייו בעקבות הקונצרט מארלי המיואש מחליט לשלוח את ריטה וילדיהם למקום מבטחים במדינת דלאוור שבארצות הברית, בעוד שהוא נוסע ללונדון יחד עם להקתו.
בלונדון, מארלי ולהקתו מקליטים את האלבום פורץ הדרך "Exodus" אשר תואם לכך שמוזיקת הרגאיי הופכת פופולרית ברחבי העולם ואשר תרם לעלייה המהותית בפופולריות של תנועת הראסטפארי. למרות הצלחה המקצועית של מארלי, הוא מתמודד באותה התקופה עם קשיים רבים בחייו, הן בפן האישי והן בפן המקצועי, כולל מתחים הולכים וגוברים עם אשתו, קשיים כלכליים ניכרים, יחסים מתוחים עם האמרגן שלו דון טיילור, ולכך מתווסף בהמשך גם אבחון צורה נדירה ואגרסיבית במיוחד של סרטן העור.
בשנת 1978 מארלי חוזר לג'מייקה, סולח בפומבי לאנשים שניסו להתנקש בחייו ובחיי אשתו, ומארגם קונצרט חשוב נוסף בג'מייקה שנועד לעודד שלום ואחווה בקרב תושבי ג'מייקה. בהמשך מוצג מונטאז' מרגש הכולל קטעים אמיתיים מהקונצרט "One Love Peace" משנת 1978 ומההופעה שלו בזימבבואה. הסרט מסתיים עם מותו בטרם עת של מארלי מסרטן בשנת 1981 בהיותו בן 36.
צוות השחקנים

קינגסלי בן-אדיר בתפקיד בוב מארלי
קואן-דג'אי הנריקס בתפקיד בוב מארלי בגיל ההתבגרות
נולאן קוליגנון בתפקיד בוב מארלי בילדותו
לשאנה לינץ' בתפקיד ריטה מארלי
ניה אשי בתפקיד ריטה מארלי בגיל ההתבגרות
ג'יימס נורטון בתפקיד כריס בלקוול
טוסין קול בתפקיד טיירון דאוני
אסטון בארט ג'וניור בתפקיד אסטון בארט
אנתוני ולש בתפקיד דון טיילור
הקטור רוטס לואיס בתפקיד קרלטון קרלי בארט
אלכס A-Game בתפקיד פיטר טוש
נאראדו ויליאמס בתפקיד פיטר טוש בגיל ההתבגרות
אביה "נאקי וויילר" ליווינגסטון בתפקיד באני וויילר
קורטני אדוארדס בתפקיד באני וויילר בגיל ההתבגרות
סטפן ווייד בתפקיד סיקו פטרסון
מת'יו מלקולם בלייק בתפקיד סיקו פטרסון בגיל ההתבגרות
סוואנה בתפקיד ג'ודי מוואט
מייקל גנדולפיני בתפקיד הווארד בלום
נדין מרשל בתפקיד סדלה מלקולם
אומי מאיירס בתפקיד סינדי ברייקספיר
גאוויין "ג'יי-סומה" קמפבל בתפקיד אנטוניו "גילי" גילברט
נעמי קואן בתפקיד מרסיה גריפית'ס
דייוויד קר בתפקיד ג'וניור מרווין
שלדון שפרד בתפקיד נוויל גאריק
אנדריי סימפסון בתפקיד דונלד קינזי
ג'ף קרוסלי בתפקיד קלמנט "קוקסון" דוד
סנדרה אוקלי בתפקיד דיאן ג'ובסון
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס המוזיקה במדיה של הוליווד | 20 בנובמבר 2024 | סרט בנושא מוזיקה, ביופי או מוזיקלי | מועמדות |  |